ߡߏߙߌߥߎߟߋ߲߫ ߛߌ߬ߛߋ

ߡߊ߬ߘߌ߬ߣߊ߫ ߞߎߘߊ߫ ߛߌ߬ߛߋ ߟߎ߬ ߟߊ߫ ߡߊ߲߬ߛߊ߬ߦߊ ߘߐ߬ߝߐ ߞߏߟߏ߲ߛߏߣߍ߲߫ ߦߋ߫ ߝߏߟߏ߲ߣߍ߲߬ߜߍ߫ ߘߐ߬ߝߐ ߟߋ߬ ߢߣߊ߫ ߡߍ߲ ߠߎ߬ ߦߋ߫ ߞߋߟߋ߲߫ ߘߌ߫ ߝߊߦߌߘߊ߫ ߘߐ߫. ߡߏߙߌ߫ ߥߎߟߋ߲߫ ߡߍ߲ ߣߴߊ߬ ߞߘߐ߬ߞߍ߫ ߎߛߎߡߊߣߌ߲߬ ߛߌ߬ߛߋ ߣߊ߬ ߘߊ߫ ߞߊ߬ ߓߐ߫ ߛߋ߬ߘߎ߯, ߏ߬ ߟߎ߫ ߟߋ߬ ߣߊ߬ ߘߊ߫ ߞߙߎ߬ߡߊ ߟߎ߬ ߡߊߜߍ߲߫ ߛߌ߱ ߟߊ߫ ߝߏߟߏ߲ߣߍ߲߬ߜߍ߫ ߖߡߊ߬ߣߊ ߘߐ߫. ߏ߬ ߟߎ߫ ߟߋ߬ ߞߊ߬ ߛߌ߬ߟߡߊ߬ߦߊ ߟߊߘߏ߲߬ ߦߋ߲߬ ߞߊ߬ ߓߊ߲߫ ߞߵߊ߬ߟߎ߫ ߖߘߍ߬ ߞߍ߫ ߡߊ߲߬ߛߊ ߟߎ߬ ߘߌ߫߸ ߞߊ߬ ߦߋ߲߬ ߕߋ߬ ߞߊ߬ ߛߌ߰ߢߐ߲߰ ߞߊߝߏ ߟߎ߬ ߞߍ߬ߟߍ߫ ߞߊ߬ ߡߊ߲߬ߛߊ߬ߟߊ߫ ߞߎߘߊ߫ ߜߙߋ߬ߡߊߕߍ߰ ߛߊ߫ߞߎߡߘߊ ߣߌ߲߬ ߞߎߡߊ ߓߍ߯ ߦߋ߫ ߝߏߟߏ߲ߣߍ߲߬ߜߍ߫ ߘߐ߬ߝߐ ߞߊ߬ߝߊ ߟߋ߬ ߘߐ߫ ߸ ߡߍ߲ ߛߓߍ߫ ߘߊ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߓߟߏ߫ ߁߉? ߟߊ߫. 
 ߘߐ߬ߝߐ  
ߎߛߎߡߊߣߌ߲߬ ߣߴߊ߬ ߘߐ߯ߞߍ߫ ߡߏߙߌ߫ ߥߎߟߋ߲߫ ߠߎ߫ ߞߊ߬ ߡߊ߬ߘߌ߬ߣߊ߫ ߛߌ߱ ߡߍ߲ ߞߍ߫ (߁߈..؟) ߝߊ߲߭ߝߍ߬߸ ߊ߬ߟߎ߫ ߞߊ߬ ߛߌ߬ߟߡߊ߬ߦߊ ߛߍ߲߭ ߕߘߎ߫߸ ߡߐ߱ ߟߎ߫ ߞߵߊ߬ߟߎ߫ ߘߋ߲ ߠߎ߬ ߘߏ߲߬ ߞߊ߬ߙߊ߲߬ߕߊ ߟߴߊ߬ߟߎ߫ ߡߊ߬. ߊ߬ߟߎ߫ ߟߊ߫ ߞߊ߬ߙߊ߲߬ߕߊ ߛߓߊ߬ߕߌ ߘߊߡߌ߬ߣߊ߫ ߘߊ߫ ߞߏߛߓߍ߫߸ ߒ߬ߞߊ߬ ߡߏߙߌ߫ ߥߎߟߋ߲߫ ߠߋ߬ ߕߘߍ߬ ߦߋ߫ ߟߞߊ߬ߙߊ߲߬ߠߌ߲ ߘߊߞߘߐ߫߸ ߊ߬ ߞߘߐ߬ߞߍ߫ ߕߘߍ߬ ߦߋ߫ ߛߣߍ߬ߞߍ ߟߊ߫ߞߎߡߊ ߢߌ߲߬ ߠߎ߬ ߦߋ߫ ߢߊߝߐ߫ ߟߊ߫ ߝߏߟߏ߲ߣߍ߲߬ߜߍ߫ ߘߐ߬ߝߐ ߘߐ߫ ߞߍ߬ߣߍ߲߸ ߊ߬ ߞߊ߬ߝߊ ߛߓߍ߫ ߘߊ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߓߟߏ߫ ߞߏ߫ ߝߏߟߏ߲ߣߍ߲߬ߜߍ߫ ߘߐ߬ߝߐ . 

ߡߏߙߌߥߎߟߋ߲߫ ߣߴߊ߬ ߦߋ߫ ߟߊ ߞߊ߬ߙߊ߲߬ߘߋ߲߬ ߖߡߊ ߓߘߊ߫ ߛߌߦߊߦߊ߫ ߢߊ߫ ߡߊ߬߸ ߡߍ߲ ߘߌ߫ ߛߋ߫ ߊ߬ߟߋ ߡߊ߬ߞߏ ߘߏ߫ ߢߊ߬ ߟߊ߫߸ ߊ߬ ߞߵߊ߬ ߝߴߊ߬ ߞߘߐ߬ߞߍ߫ ߎߛߎߡߊߣߌ߲߬ ߢߍ߫ ߞߏ߫ ߊ߬ߟߎ߬ ߦߋ߫ ߖߤߊ߬ߘߌ߬ ߞߍߟߍ ߓߋ߬ ߊ߬ߟߎ߫ ߖߋ߬ߕߌ ߟߎ߬ ߞߊ߲߬ ߞߵߊ߬ߟߎ߫ ߟߊߘߏ߲߬ ߘߌ߯ߣߊ ߘߐ߫߸ ߏ߬ ߝߣߊ߫ ߞߵߊ߬ ߖߋ߬ߓߌ߬ ߏ߬ ߟߋ ߘߐ߫ ߞߏ߫: ߌ ߞߴߌ ߡߙߌ߫ ߞߏ߫ ߛߎ߮ ߏ߬ ߡߵߏ߬ ߞߐ߫ ߘߋ߬߸ ߊ߬ ߝߟߍ߫ ߓߊ߫ ߒߠߋ ߣߴߌߟߋ ߞߣߐ߬ߘߐ߬ߝߟߌ߬ߡߍ߬ߣߍ߲߬ߕߐ ߟߋ߬ ߛߋ߫ ߘߊ߫ ߝߏߟߏ߲ߣߍ߲߬ߜߍ߫ ߦߊ߲߬߸ ߊ߬ߟߎ߫ ߓߘߴߊ߬ߟߎ߫ ߓߐ߫ ߊ߲ ߣߌ߫ ߤߙߍ ߓߍ߯ ߕߍ߫ ߞߊ߬ ߘߏ߲߬ ߊ߲ ߣߌ߫ ߜߊ߬ߟߏ ߓߍ߯ ߕߍ߫߸ ߌߟߋ ߡߴߌ ߡߙߌ߫ ߏ߬ ߟߎ߬ ߟߊ߫ ߥߊߟߢߌߡߊ ߛߙߊ߬ ߞߏ ߡߊ߬ ߝߏ߫ ߞߵߏ߬ ߟߎ߫ ߞߐ ߘߐߞߏ߬ ߥߢߊߞߊ߫ ߝߌߘߊ ߟߊ߫߸ ߊ߬ ߝߴߏ߬ ߕߍ߫ ߓߋ߲߬ߓߋ߬ߞߙߋ߬ߕߋ߬ߦߊ (ߝߌߛߙߌߟߐ߲ߓߊߟߌߦߊ) ߟߋ߬ ߘߌ߫ ߛߊ߫؟ ߒ߬ߓߊ߬ ߒ ߞߊ߫ ߞߎߡߊ߫ ߛߎ߮ ߏ߬ ߡߍ߲߫ ߌ ߟߴߏ߬ ߞߐ߫ ߡߎ߰ߡߍ߫.

ߡߏߙߌߥߎߟߋ߲߫ ߣߵߊ߬ ߦߋ߫ ߟߴߊ߬ ߣߴߊ߬ ߞߘߐ߬ ߕߍ߫ ߡߙߌ߫ ߞߋߟߋ߲߫ ߞߊ߲߬ ߊ߬ ߞߏߢߊ ߘߐ߫߸ ߊ߬ ߡߊ߫ ߓߐ߫ ߊ߬ ߡߙߌߦߊ ߞߊ߲߬ ߛߊ߫߸ ߒ߬ߞߵߊ߬ ߞߵߊ߬ ߡߝߊ߫ ߞߵߏ߬ ߟߊߥߟߌ߬ ߊ߬ ߞߘߐ߬ߞߍ߫ ߡߊߢߌ߬ߣߊ ߡߊ߬߸ ߊ߬ ߣߌ߫ ߛߊ߫ ߏ߬ ߞߊߣߊ߬ ߊ߬ ߞߏߝߐ߫ ߊ߬ߟߎ߫ ߖߋ߬ߕߌ ߟߎ߬ ߢߍ߫ ߏ߬ ߟߎ߬ ߦߋ߫ ߞߴߊ߬ ߟߊߝߍ߭ ߘߌ߫߸ ߊ߬ ߞߵߊ߬ ߞߐߛߊ߬ߦߌ߫ ߊ߬ ߞߘߐ߬ߞߍ߫ ߞߵߊ߬ ߝߴߏ߬ ߢߍ߫ ߞߴߊ߬ ߓߘߴߊ߬ ߞߘߐ߬ ߟߊ߫ ߞߎߡߊ ߦߋ߫ ߕߎ߬ߢߊ߬ ߞߊ߬ ߞߟߍ߬ ߞߏ ߟߊߟߐ߬ ߔߋߎ߫߸ ߞߏ߫ ߣߴߊ߬ߟߋ߬ ߓߊ߲߫ ߘߊ߫ ߘߋߣߍ߲ ߠߎ߬ ߞߊ߬ߙߊ߲߬ ߠߊ߫ ߞߊ߬ ߓߊ߲߫߸ ߞߏ߫ ߣߌ߫ ߡߐ߰ߓߊ ߟߎ߬ ߓߊ߲߫ ߘߊ߫ ߟߏ߲ ߡߍ߲߸ ߞߏ߫ ߦߋ߲߬ ߘߌ߫ ߞߍ߫ ߡߏߙߌ߫ ߖߡߊߣߊ ߘߌ߫ ߟߏ߲ ߘߏ߫. ߞߏ߬ߣߵߊ߬ ߞߵߏ߬ ߟߊߥߌ߬ߟߌ߫ ߟߋ߬ ߛߴߊ߬ ߘߌ߫ ߛߴߊ߬ ߟߊ߫ ߝߙߍ߬ ߞߎߘߊ ߟߎ߬ ߢߊߢߌߣߌ߲ ߘߊߡߌ߬ߣߊ߫ ߟߴߊ߬ ߝߙߍ߫ ߡߊ߬߸ ߊ߬ ߞߐ߬ߘߐ߫ ߢߌ߬ߣߊߡߊ߬. ߏ߬ ߟߋ ߡߊ߬߸ ߊ߬ ߥߊ߫ ߘߴߊ߬ ߝߐ߫ ߊ߬ ߞߘߐ߬ ߢߍ߫ ߞߏ߫ ߓߊߏ߬ ߞߊ߬ߙߊ߲߬ߘߋ߲ ߠߎ߬ ߓߘߊ߫ ߛߌߦߊߦߊ ߘߊߡߌ߬ߣߊ߫߸ ߞߴߏ߬ ߘߐ߫ ߊ߬ߟߋ߬ ߦߴߊ߬ ߝߍ߬ ߞߊ߬ ߘߎ߰ ߞߎߘߊ߫ ߕߍ߰ ߏ߬ ߟߎ߬ ߘߊߢߌߣߌ߲߫ ߞߊ߲ ߡߊ߬߸ ߏ߬ ߝߣߊ߫ ߞߵߏ߬ ߞߋߟߊ ߓߌ߬ߟߊ߫ ߡߊ߲߬ߛߊ ߜߊ߰ ߡߊ߬. ߡߊ߲߬ߛߊ ߟߊ߫ ߘߌ߬ߢߍ ߞߐ߬ߣߐߡߊ߬ ߛߊ߫߸ ߡߏߙߌߥߎߟߋ߲߫ ߞߊ߬ ߦߙߐ߫ ߞߎߘߊ ߡߍ߲ ߦߌ߬ߘߊ߬߸ ߘߌ߬ߢߍ߬ ߞߍ߫ ߘߊ߫ ߦߋ߲߬ ߡߊ߬. 

 ߡߊ߬ߘߌ߬ߣߊ߫ ߞߎߘߊ߫ ߣߌ߫ ߖߌ߲߬ ߟߐ 
ߡߏߙߌߥߎߟߋ߲߫ ߥߊ߫ ߘߊ߫ ߛߏ߫ ߞߎߘߊ ߏ߬ ߜߍ߲߭ߕߍ߰ ߞߊ߬ ߦߋ߲߬ ߕߐ߯ߟߊ߫ ߛߏ߫ ߞߘߐ ߡߊ߬ߘߌ߬ߣߊ߫ ߟߊ߫ ߞߏ߫ ߡߊ߬ߘߌ߬ߣߊ߬ ߞߎߘߊ߫. ߒ߬ߓߊ߬ ߡߏߙߌߥߎߟߋ߲߫ ߠߊ߫ ߞߊ߬ߙߊ߲߬ߘߋ߲ ߛߌߦߊߦߊ߫ ߘߊ߫ ߦߋ߲߬ ߠߋ߬ ߝߎߚߎ߫ ߝߏ߫ ߞߊ߬ ߛߋ߫ ߗߡߍ߬ ߦߙߌߞߊ ߣߌ߫ ߥߊ߮ ߟߎ߬ ߘߐ߫߸ ߒ߬ߓߊ߬ ߡߏߙߌߥߎߟߋ߲߫ ߓߘߴߊ߬ ߓߟߏߡߌߘߊߞߟߊ߫ ߛߐ߬ߘߐ߲߫ ߠߵߏ߬ ߘߌ߫ ߛߊ߫; ߊ߬ ߞߊ߬ ߞߋߟߊ ߟߐ߬ ߊ߬ ߞߘߐ߬ߞߍ߫ ߡߊ߬ ߞߏ߫ ߞߊ߬ ߥߴߊ߬ ߝߐ߫ ߡߊ߲߬ߛߊ߫ ߜߊ߰ ߢߍ߫ ߞߏ߫ ߖߊ߬ߡߊ ߣߌ߫ ߓߌߦߊ߲ ߠߎ߬ ߓߘߊ߫ ߛߌߦߊߦߊ߫ ߡߊ߬ߘߌ߬ߣߊ߬ ߞߎߘߊ߫ ߢߊ߫ ߡߊ߬߸ ߡߍ߲ ߖߐ߬ߘߐ ߘߌ߫ ߛߋ߫ ߡߐ߰ ߡߌ߬ߘߊ߬ ߟߊ߫ ߓߋ߲߬ߞߊ߲ߠߌ߲߬ߠߊ ߟߎ߬ ߟߊ߫ ߝߏߟߌ߫ (ߞߊ߬ ߓߋ߬ ߛߏ ߞߊ߲߬ ߞߵߊ߬ ߝߋ߲ ߠߎ߬ ߕߍ߬) ߞߏ ߘߐ߫߸ ߏ߬ ߘߐ߫ ߝߏ߫ ߞߊ߬ ߖߌ߲߭ ߠߋ߬ ߟߐ߬ ߛߏ ߡߊ߬. ߜߊ߬ ߝߣߊ߫ ߛߐ߲߬ ߘߴߏ߬ ߡߊ߬ ߞߊ߬ ߞߊߡߋߙߋ߲߫ ߜߛߏߜߛߏ ߡߐ߰ ߅߀ ߟߎ߫ ߗߋ߫ ߡߊ߬ߘߌ߬ߣߊ߬ ߞߎߘߊ߫ ߖߌ߲߭ ߏ߬ ߟߐ߬ ߞߊ߲ ߡߊ߬ ߕߟߋ߬ߡߊ߬ ߞߋߟߋ߲ ߖߊ߬ߣߍ߲ ߞߘߐ߫. ߖߌ߲߬ ߟߐ ߓߊ߲ߣߍ߲߸ ߡߏߙߌߥߎߟߋ߲߫ ߞߊ߬ ߛߊ߲߬ ߘߊ߲ߘߐ߫ ߞߍ߫ ߓߟߌ߫ ߓߏ߲ ߠߎ߬ ߟߐ߭ ߞߊ߲߬ ߊ߬ ߣߌ߫ ߞߟߍ߬ߡߎ߬ߙߊ߲߬ ߢߌߣߌ߲ ߣߴߊ߬ ߘߐߓߍ߲߭ ߠߎ߬ ߟߊ߫߸ ߊ߬ ߣߌ߫ ߞߊ߬ ߡߌ߬ߛߙߊ߬ ߢߣߊߡߊ߫ ߟߐ߬ ߦߋ߲߬. 

 ߛߘߊߞߊ߫ ߓߐ  
ߡߏߙߌߥߎߟߋ߲߫ ߓߊ߲ ߞߐ ߘߐ߫ ߊ߬ ߟߊ߫ ߓߟߏߘߐߓߍ߲ ߠߎ߬ ߓߍ߯ ߟߊ߫߸ ߊ߬ ߞߊ߬ ߞߋߟߊ ߟߐ߬ ߊ߬ ߞߘߐ߬ ߣߌ߫ ߜߊ߱ ߡߊ߬ ߞߴߊ߬ ߦߴߊ߬ ߝߍ߬ ߞߊ߬ ߛߏ ߣߌ߫ ߡߌ߬ߛߙߌ ߟߎ߬ ߛߘߊߞߊ ߓߐ߫ ߖߎߡߊ߫ ߣߊ߬ߕߐ ߡߊ߬. ߏ߬ ߞߋߟߊ ߟߊߖߍ߲ߛߍ߲߫ ߘߊ߫ ߖߡߊ߬ߣߊ ߝߊ߲߭ ߓߍ߯ ߟߊ߫ ߞߐߘߍ߫. ߛߏ ߓߍ߯ ߞߵߊ߬ ߕߊ߫ ߡߊ߬ߜߍ߲߬ ߗߋ߫ ߡߊ߬ߘߌ߬ߣߊ߬ ߞߎߘߊ߫߸ ߜߊ߱ ߖߍ߬ߘߍ ߞߊ߬ ߣߌ߬ߛߌ߫ ߉ ߓߐ߫. 

ߖߊ߬ߡߊ ߟߊߞߎ߲ߣߍ߲߸ ߊ߬ߟߎ߫ ߞߊ߬ ߓߌߦߊ߲߫ ߞߊ߲ߠߊߕߍ߮ ߞߍ߫ ߥߎ߬ߙߊ ߏ߬ ߟߊ߫ ߞߊ߬ ߛߌ߬ ߓߟߏߘߐߓߍ߲ ߠߎ߬ ߟߊ߫. ߡߏߙߌߥߎߟߋ߲߫ ߞߵߊ߬ ߦߌ߬ߘߊ߬ ߞߏ߫ ߓߌߦߊ߲ ߕߐ߬ ߕߏߣߍ߲ ߠߎ߬ ߘߌ߫ ߞߊ߲ߠߊߕߍ߰ ߛߐ߱ߡߊ߬߸ ߞߴߏ߬ ߛߏ߬ߓߏ ߞߍ߲ߘߍ ߟߋ߬ ߘߏ߲߬ ߘߐߝߘߊ߫ ߕߐ߫ ߦߋ߫. ߖߊ߬ߡߊ ߛߌ߬ ߘߊ߫ ߕߏߟߏ߲ ߣߌ߫ ߘߐ߲߭ ߠߎ߬ ߟߊ߫߸ ߡߏߙߌߥߎߟߋ߲߫ ߝߣߊ߫ ߛߌ߬ ߘߴߊ߬ ߟߊ߫ ߞߊ߬ߙߊ߲߬ߘߋ߲ ߠߎ߬ ߟߊߘߎ߲ߓߎ ߞߊ߲߬ ߞߍ߬ߟߍ ߞߍ߫ ߢߊ ߟߎ߬ ߟߊ߫߸ ߊ߬ ߣߴߊ߬ߟߎ߫ ߦߋ߫ ߞߍ߬ߟߍ ߞߍ߫ ߟߊ߫ ߞߐߙߍߦߊ ߡߍ߲ ߠߊ߫. 

 ߓߌߦߊ߲ ߣߌ߫ ߡߐ߰ ߛߘߊߞߊ  

ߞߣߍ ߓߐߣߍ߲ ߞߊ߬ ߛߎ߲߰ߕߟߋ ߛߋ߫߸ ߡߐ߰ߓߊ ߟߎ߬ ߞߊ߬ ߓߌߦߊ߲ ߠߎ߬ ߞߊ߲ߠߊߕߍ߰ ߞߏ ߖߡߊ߬ߙߌ߬ߦߊ߫߸ ߖߊ߬ߡߊ ߞߊߘߌߣߍ߲ ߓߌߦߊ߲߫ ߞߊ߲ߠߊߕߍ߮ ߣߴߊ߬ ߓߛߏ ߟߎ߬ ߘߐ߫߸ ߡߏߙߌߥߎߟߋ߲߫ ߞߊ߬ ߓߋߟߋ߲ߠߊ߫ ߡߊߛߌߟߊ߲ߣߍ߲ߓߊ߫ ߘߐߞߊ߬ߙߊ߲߫ ߕߊ߲߬ ߞߏ߫: ߡߐ߰ߓߊ ߟߎ߬ ߏ߬ ߟߋ߫ ߡߎ߬ߕߎ߲߫ ߊߟߊ߫ ߛߊ߬ߥߏ߫߸ ߊߟߎ߫ ߛߊ߬ߥߏ߫, ߣߴߊ߬ ߝߐ߫ ߘߊ߫ ߞߏ߫ ߡߌ߬ߛߙߌ߬ ߞߊߟߊ߲ߞߋ ߣߌ߲߬ ߓߘߊ߫ ߟߐ߬ ߞߊ߬ߝߏ ߡߍ߲ ߞߣߐ߫߸ ߞߏ߫ ߖߏ߬ ߓߊߕߏ ߣߌ߫ ߓߏߟߌ ߣߌ߫ ߘߎ߬ߘߊ߬ ߛߐ ߣߌ߫ ߞߏ߬ߡߊ߬ ߟߊ߬ߓߐ ߟߎ߫ ߦߋ߫ ߞߍ߫ ߟߊ߫ ߘߎ߰ߞߟߏ߬ ߞߋߟߋ߲ ߏ߬ ߞߊ߲߬ ߡߎߣߎ߲߬߸ ߏ߬ ߟߎ߫ ߓߊ߬ߕߏ ߕߍ߫ ߓߍ߲߬ ߊߟߊ߫ ߡߊ߬߸ ߊ߬ ߕߍ߫ ߓߍ߲߬ ߞߋߟߊ ߡߊ߬߸ ߊ߬ ߕߍ߫ ߓߍ߲߬ ߒߠߋ ߡߏߙߌߥߎߟߋ߲߫ ߖߘߍ߬ߞߊߣߌ߲ ߡߊ߬; ߒ߬ߓߊ߬ ߓߏߟߌ ߘߏ߫ ߣߊ߬ߣߍ߲߫ ߓߊ߯ ߞߍ߫ ߡߐ߰ ߛߌ߫ ߓߟߏ߫ ߦߊ߲߬ ߓߌ߬߸ ߊ߬ ߞߍ߫ ߘߊ߫ ߣߊ߬ߡߊ ߘߌ߫ ߥߟߊ߫ ߞߏ߬ߡߊ߬ ߥߟߊ߫ ߏ߬ ߟߎ߫ ߕߊ߬ߣߊ߫߸ ߏ߬ ߓߍ߯ ߦߋ߫ ߣߵߊ߬ ߕߊ ߘߌ߫ ߞߵߊ߬ ߖߋ߬ߣߌ߲߫߸ ߏ߬ ߟߋ ߊߟߊ߫ ߛߊ߬ߥߏ߫ ߊߟߎ߫ ߛߊ߬ߥߏ߫: ߡߐ߱ ߟߎ߬ ߝߟߐߣߍ߲ ߖߊߡߊ߲߫ ߠߊ߫߸ ߊ߬ ߞߐ߯ߙߍߦߊ߫ ߘߴߊ߬ ߟߊ߫ ߞߊ߬ߙߊ߲߬ߠߊ߬ߘߋ߲ ߠߎ߬ ߡߊ߬߸ ߏ߬ ߟߎ߫ ߣߊ߬ ߘߊ߫ ߕߋ߬ ߖߊ߬ߡߊ ߘߐ߫ ߞߟߍ߬ߟߊ߲ ߠߎ߬ ߘߌ߫ ߞߵߊ߬ߟߎ߫ ߛߊ߲ߞߎ߲߫. ߡߐ߰ ߘߊ߲ߘߐ ߡߍ߲ ߠߎ߬ ߓߐ߫ ߘߴߊ߬ ߘߐ߫߸ ߏ߬ ߟߎ߫ ߟߋ߬ ߥߊ߫ ߥߊ߫ ߘߊ߫ ߛߊ߲߬ߞߊ ߟߊߕߋ߬ ߊ߬ߟߎ߬ ߞߐߡߐ߮ ߟߎ߬ ߟߊ߫߸ ߒ߬ߓߊ߬ ߡߏߙߌߥߎߟߋ߲߫ ߠߊ߫ ߣߛߌ߬ ߛߘߊ߬ߞߊ߬ ߓߐ ߟߊߓߊ߲߫ ߘߊ߫ ߡߐ߰ ߛߘߊߞߊ ߡߊ߬ ߕߋ߲߬ ߠߋ߫ߡߏߙߌߥߎߟߋ߲߫ ߓߐ߲ߛߐ߲ ߠߋ߬ ߦߋ߫ ߛߙߋ߫ ߓߙߎߟߊߦߌ ߣߌ߫ ߛߙߋ߫ ߓߙߋߡߊ ߟߎ߬ ߘߌ߫ . 

ߒ߬ߓߊ߬ ߡߏߙߌߥߎߟߋ߲߫ ߓߘߊ߫ ߓߐ߫ ߡߏߙߌߘߋ߲ߦߊ ߟߊ߫ ߟߵߏ߬ ߘߴߌ ߞߘߐ߫ ߞߊ߬ ߞߍ߫ ߞߟߍ߬ߡߊ߲ߛߊ ߘߌ߫߸ ߞߊ߬ ߞߙߏ߬ߡߊ ߟߎ߬ ߟߊ߫ ߡߊ߲߬ߛߊ߬ߦߊ ߓߊ߲߫ ߞߊ߬ ߛߌ߬ߛߋ߬ ߡߊ߲߬ߛߊ߬ߓߏ߲ ߘߊߡߌ߬ߣߊ߬.
 ߞߍ߬ߟߍ ߟߎ߫ 
 ߝߏߟߏ߲ߣߍ߲߬ߜߍ߫ ߞߍ߬ߟߍ ߣߴߊ߬ ߕߏ߲ߓߏ߲ 
ߝߏߟߏ߲ߣߍ߲ߜߍߞߊ ߟߎ߬ ߓߐߣߍ߲ ߏ߬ ߞߊ߬ߟߊߡߊ߬߸ ߊ߬ߟߎ߫ ߞߵߊ߬ߟߎ߫ ߛߌ߰ ߡߏߙߌ߫ ߞߟߍ ߘߐߞߐ߬ߣߐ߲ ߛߌ߱ ߘߐ߫߸ ߦߊ߬ߣߌ߲߫ ߞߙߏ߬ߡߊ ߏ߬ ߟߎ߬ ߞߍߕߐ߫ ߦߴߊ߬ߟߎ߫ ߓߟߏߘߐߓߍ߲߬ ߠߊ߫ ߡߏߙߌߥߎߟߋ߲߫ ߞߍ߬ߟߍ ߟߊ߫ ߞߟߍ߬ ߞߋߟߋ߲߫ ߘߌ߫߸ ߏ߬ ߟߎ߬ ߥߊ߫ ߘߴߊ߬ߟߎ߫ ߛߌ߰ ߡߊ߬ߞߊ߲߬ߞߊ߲߬ߠߌ߲ ߛߌ߱ ߘߐ߫߸ ߒ߬ߓߊ߬ ߏ߬ ߟߋ ߞߊ߬ ߛߌߟߊ ߘߌ߫ ߛߌ߬ߛߋ ߡߊ߬ ߛߊ߫. ߡߏߙߌߥߎߟߋ߲߫ ߞߵߊ߬ ߘߐߓߍ߲߬ ߖߡߊ߬ߣߊ ߞߐ߲ߛߐ߲ߧߊ߫ ߞߊ߲ ߡߊ߬ ߏ߬ ߟߋ ߘߐ߫ ߛߊ߫߸ ߞߊ߬ ߛߏ ߟߎ߫ ߞߋ߬ߟߋ߲߬ߞߋߟߋ߲߫ ߡߌߘߊ߫ ߤߊ߲߯ ߞߵߊ߬ ߓߍ߯ ߟߊߞߎߙߊ߲߫.

 ߊ߬ ߓߊ߯ ߛߋ߫ ߛߏ ߡߍ߲ ߠߊ߫߸ ߊ߬ ߘߴߏ߬ ߡߐ߰ߘߐ߬ߜߍ ߟߎ߬ ߝߊ߰ ߞߊ߬ ߝߏߣߌ߲ߞߋ ߟߎ߬ ߞߍ߫ ߓߟߏߡߐ (ߖߐ߲߭) ߘߌ߫ ߞߵߊ߬ߟߎ߫ ߝߋ߬ߙߋ߫߸ ߛߏ߫ ߝߟߐ ߟߎ߬ ߞߍߣߍ߲ ߕߋ߲߬߸ ߏ߬ ߖߍ߲ߛߍ߲߫ ߘߊ߫ ߞߊ߬ߝߏ ߝߊ߲߭ ߓߍ߯ ߟߊ߫ ߞߐߘߍ߫߸ ߏ߬ ߞߍ ߡߌ߬ߙߌ߲߬ߘߌ ߟߎ߬ ߞߊ߬ ߞߍ߬ߟߍ ߞߘߐߞߊ߬ ߞߊ߬ ߝߎ߲ߘߌ߫ ߞߊ߬ ߝߏߟߏ߲ߣߍ߲߬ߜߍ߫ ߘߐߞߏߟߏ߲ ߕߏ߫߸ ߏ߬ ߟߋ ߝߊ߲߭ ߞߊ߬ ߦߋ߲߬ ߞߍ߫ ߥߎߟߊ߫ ߟߊߞߏߟߏ߲ ߣߌ߫ ߛߏ߬ߓߏ ߟߎ߬ ߡߊߛߌ߰ ߦߌߟߊ ߟߎ߫ ߘߌ߫߸ ߞߊ߬ ߡߏߙߌߥߎߟߋ߲߫ ߣߴߊ߬ ߞߐߓߌߟߊߘߋ߲ ߠߎ߬ ߕߏ߫ ߦߋ߲߬ ߟߊ߫.

 ߞߙߎ߬ߞߘߐ߫ ߞߟߊߓߍ߲ 
ߡߏߙߌߥߎߟߋ߲߫ ߓߊ߲ߣߍ߲ ߝߏߟߏ߲ߣߍ߲߬ߜߍ߫ ߕߋ߬ ߟߊ߫ ߞߵߊ߬ ߛߌ߰ߓߊ߮ ߟߎ߬ ߟߊߝߋߝߋ߫߸ ߊ߬ ߞߊ߬ ߗߋ ߓߌ߬ߟߊ߫ ߞߙߏ߬ߞߘߐ߬ߞߊ ߟߎ߬ ߡߊ߬ ߞߴߏ߬ ߟߎ߬ ߦߋ߫ ߣߌߛߐ߲ߞߐ ߛߙߊ߬ ߊ߬ߟߋ ߢߍ߫߸ ߊ߬ ߣߌ߫ ߞߵߊ߬ߟߎ߫ ߟߊ߫ ߟߐ߯ߝߍ ߟߊߦߌ߬ߙߌ߲߬ߘߌ߫ ߊ߬ߟߋ߬ ߓߘߊ߸ ߏ߬ ߟߎ߫ ߞߵߊ߬ ߝߐ߫ ߞߴߊ߬ߟߎ߫ ߕߴߏ߬ ߞߍ߫ ߟߊ߫, ߊ߬ ߥߊ߫ ߘߊ߫ ߘߏ߲߬ ߖߊ߬ߡߊ ߕߎ߫ ߘߐ߫ ߦߋ߲߬ ߟߐ߯ߟߏ߲ ߡߊ߬ ߞߊ߬ ߡߐ߱ ߟߎ߬ ߝߊ߰ ߞߵߊ߬ߟߎ߫ ߓߟߏߝߋ߲ ߠߎ߬ ߝߏ߫߸ ߞߊ߬ ߓߊ߲߫ ߞߊ߬ ߛߎ߯ߝߍ ߟߊߦߟߍ߬ߡߊ߲߫ ߡߊ߬ߘߌ߬ߣߊ߫ ߞߎߘߊ߫ ߘߌߦߊߜߏߦߊ ߟߊ߫. 

ߏ߬ ߟߎ߬ ߥߊ߫ ߘߴߏ߬ ߢߊߝߐ߫ ߒߝߊ߬ ߞߊ߬ߓߊ߫ ߢߍ߫ ߏ߬ߖߣߍ߫߸ ߏ߬ ߞߵߊ߬ ߖߊ߬ߛߙߋ߬ߡߊ߬ߟߊ߫ ߛߌ߬ߛߋ ߢߍ߫ ߞߴߊ߬ ߦߋ߫ ߟߐ߯ߟߐ߫ ߘߏߣߌ߲ ߠߎ߬ ߟߊߛߊ߬ߦߌ߫ ߊ߬ߟߎ߫ ߕߌ߱ ߟߎ߫ ߡߊ߬߸ ߞߊ߬ ߞߊ߲߬ߞߊ߬ߘߌ߬ߡߊ߬ߟߊ ߞߴߊ߬ ߢߍ߫߸ ߡߏߙߌߥߎߟߋ߲߫ ߡߊ߫ ߛߐ߲߬. ߒߝߊ߬ ߞߊ߬ߓߊ߫ ߞߵߊ߬ ߟߊ߫ ߞߍ߬ߟߍ ߘߏ߲߬ ߊ߬ ߘߐ߯ߞߍ߫ () ߓߟߏ߫ ߞߵߊ߬ߟߎ߫ ߟߥߊ߫ ߞߙߏ߬ߞߘߐ߫: ߡߏߙߌߥߎߟߋ߲߫ ߣߵߏ߬ ߡߍ߲߫ ߠߊ߸ ߊ߬ ߥߟߌ߬ ߘߊ߫ ߞߵߏ߬ ߞߎ߲߬ߓߍ߲߬ ߦߋ߲߬ ߛߊ߫ ߞߍ߬ߟߍ ߞߊߣߊ߬ ߞߴߊ߬ ߟߊ߫ ߞߎߓߋߘߊ ߟߊ߫ ߡߊ߬ߘߌ߬ߣߊ߬ ߞߎߘߊ߫. 

ߊ߬ߟߎ߫ ߞߊ߬ ߞߍ߬ߟߍ ߛߏ߲ߛߙߏߡߴߊ߬ ߘߐ߫ ߛߏ߯ߓߙߋ߫߸ ߘߊ߬ߡߊ߲߬ߛߊ߫ ߛߋ߫ ߓߘߊ߫ ߞߍ߫ ߡߏߙߌߥߎߟߋ߲߫ ߠߊ߫ ߞߍ߬ߟߍ ߟߊ߫ ߞߵߊ߬ ߘߟߊߛߌ߰ ߖߛߊ ߘߏ߫ ߞߣߐ߫: ߡߏߙߌߥߎߟߋ߲߫ ߞߊ߬ ߕߟߋ߬ ߦߙߌߞߊ߫ ߞߍ߫ ߛߊ߲߬ߛߊ߲ ߞߣߐ߫ ߦߋ߲߬߸ ߥߊ߫ ߞߍ߫ ߘߴߊ߬ ߛߌ߬ߛߍ߬ߘߋ߬ߣߍ߲߫ ߡߌ߬ߘߊ߬ ߟߊ߫ ߗߐߞߎ߬ߡߐ߫; ߞߊ߬ ߓߍ߲߬ ߡߊ߲߬ߛߊ ߟߊ߫ ߖߊ߬ߡߊߙߌ ߡߊ߬߸ ߊ߬ߟߎ߫ ߕߎ߲߬ ߕߴߊ߬ ߝߊ߰ ߞߏ߫ ߘߐ߫ ߞߊ߬ ߓߍ߲߬ ߊ߬ߟߎ߬ ߟߊ߫ ߘߌ߯ߣߊ߫ ߞߋߟߋ߲ߢߐ߲߯ߦߊ ߡߊ߬߸ ߞߏ߬ߣߌ߲߬ ߞߊ߬ ߓߍ߲߬ ߡߏߙߌߥߎߟߋ߲߫ ߢߍߛߌߟߊ߲ߢߍ ߡߊ߬߸ () ߞߵߊ߬ ߝߊ߰ ߛߴߊ߬ ߞߊߣߵߊ߬ ߞߐߝߍߣߍ߲߫ ߊ߬ߟߎ߫ ߡߊ߬ ߟߏ߲ ߘߏ߫ ߦߏ߫ ߊ߬ ߞߊ߬ ߡߍ߲ ߛߎ߮ ߞߍ߫ ߜߊ߰ ߟߊ߫.

ߊ߬ ߟߊ߫ ߞߟߍ߬ߘߋ߲߬ ߕߟߊߓߊ߯ߕߐ ߟߎ߬ ߥߊ߫ ߘߴߏ߬ ߖߊ߲߬ߖߏ߲ ߠߊߞߊ߬ߟߌ߬ ߛߏ߫߸ ߏ߬ ߞߍ ߊ߬ ߘߋ߲ߞߍ߫ ߛߙߋ߫ ߓߙߎߟߊߦߌ ߟߊߛߌ߰ ߘߴߊ߬ ߣߐ߭ ߘߐ߫ ߜߡߊ߫߸ ߊ߬ߟߋ ߞߵߊ߬ ߓߌ߬ߟߊ߬ ߘߊߞߎ߲ ߡߍ߲ ߘߐ߫߸ ߏ߬ ߝߣߊ߫ ߞߵߊ߬ ߕߊ߬ ߦߋ߲߬ ߠߋ߬ ߝߏ߫ ߞߊ߬ ߜߟߍ߬ߦߴߊ߬ ߝߊ߬ ߘߌ߫.
 ߦߟߌߝߐ ߣߌ߫ ߦߌߟߡߊߛߙߋ ߟߎ߫  

ߦߌߟߡߊ:ߡߏߙߌߥߎߟߋ߲߫ ߛߌ߬ߛߋ
ߦߌߟߡߊ:ߊߝߙߌߞߌ߬ ߕߟߋ߬ߓߋ ߘߐ߬ߝߐ
ߦߌߟߡߊ:ߡߊ߲߬ߘߋ߲߫ ߥߙߏ߬ߘߎ߮ ߡߊ߲߬ߛߊ߬ߟߊ
ߦߌߟߡߊ:ߝߊ߯ߘߐߞߍ߫ ߁߉߲ ߡߊ߲߬ߛߊ ߘߏ߫
ߦߌߟߡߊ:ߞߊ߬ ߛߊ߬ ߞߟߊߘߊ ߘߐ߫
ߦߌߟߡߊ:ߝߏߟߏ߲ߣߍ߲߬ߜߍ߫ ߡߊ߲߬ߛߊ߬ߟߊ
ߦߌߟߡߊ:ߡߊ߬ߘߌ߬ߣߊ߫ ߛߌ߬ߛߋ߬ ߡߊ߲ߛߊ ߟߎ߫